b'\n_START_ARTICLE_\nRobert McClure\n_START_SECTION_\nBiografia\n_START_PARAGRAPH_\nRobert McClure va n\xc3\xa9ixer a Wexford, Irlanda. No va arribar a con\xc3\xa8ixer el seu, el qual va morir cinc mesos abans de n\xc3\xa0ixer ell, i va passar la seva inf\xc3\xa0ncia a cura del seu padr\xc3\xad, el general Li Mesurier, governador d\'Alderney. Va ser educat a Eton i Sandhurs, sent preparat per a l\'ex\xc3\xa8rcit. Amb tot, el 1824 va ingressar a l\'Armada i dotze anys despr\xc3\xa9s va tenir la seva primera experi\xc3\xa8ncia a l\'\xc3\x80rtic en l\'expedici\xc3\xb3 de 1836-37, dirigida pel capit\xc3\xa0 George Back (1796-1878), com a primer oficial del HMS Terror. L\'expedici\xc3\xb3 va arribar al canal de Foxe, on el HMS Terror va quedar atrapat en el gel. Finalment el vaixell, danyat pel gel, va aconseguir tornar a les costes orientals d\'Irlanda. En tornar va obtenir el grau de tinent i entre 1838 i 1839 va servir als llacs canadencs, i \xc3\xa9s assignat en diferents bases navals, on va romandre fins al 1846.\n_START_SECTION_\nReconeixements\n_START_PARAGRAPH_\nMcClure i la seva tripulaci\xc3\xb3 van ser els primers a circumnavegar les dues Am\xc3\xa8riques i transitar pel Pas del Nord-oest, una gesta considerable per l\'\xc3\xa8poca. A la seva tornada a Anglaterra McClure va ser jutjat marcialment per la p\xc3\xa8rdua del HMS Investigator, per\xc3\xb2 despr\xc3\xa9s d\'una honrosa absoluci\xc3\xb3 va ser nomenat cavaller, ascendit i recompensat amb quatre anys de llic\xc3\xa8ncia en reconeixement als seus serveis especials. Posteriorment va ser guardonat amb la medalles d\'or de les societats geogr\xc3\xa0fiques de Fran\xc3\xa7a i Anglaterra. _NEWLINE_El 1856 va apar\xc3\xa8ixer Discovery of the north-west passage(\xc2\xabDescobriment del pas del nord-oest"), un llibre del llavors capit\xc3\xa0 Sherard Osborn, comandant del \'HMS Pioneer, un dels vaixells perduts en l\'expedici\xc3\xb3 de Belcher, que recollia alguns extractes dels diaris de viatge de McClure. El llibre glossa algunes circumst\xc3\xa0ncies del viatge que deixen a McClure en mal lloc, cosa que fa que molts historiadors prefereixin l\'informe del cirurgi\xc3\xa0 del HMS Investigator, sir Alexander Armstrong (1818-1999). _NEWLINE_De 1856 a 1861 McClure va servir en aig\xc3\xbces de l\'Est, al comandament de la divisi\xc3\xb3 de la Brigada Naval a Cant\xc3\xb3 (Xina), per la qual va ser nomenat cavaller de l\'Orde del Bany. Els seus \xc3\xbaltims anys van ser una etapa tranquil\xc2\xb7la, sent nomenat contraalmirall el 1867, i vicealmirall el 1873. Va morir a Londres aquell mateix any i est\xc3\xa0 enterrat al cementiri londinenc de Kensal Green. _NEWLINE_L\'estret de McClure va ser nomenat en el seu honor m\xc3\xa9s tard, aix\xc3\xad com el cr\xc3\xa0ter de McClure a la Lluna.'